Kormánypárti nem az MTV kuratóriumának beszámolóira
A kormánypárti képviselõk nem hajlandók elfogadni a Magyar Televízió Közalapítvány kuratóriumának az elõzõ parlamenti ciklus idején készült beszámolóit. Az MSZP és az SZDSZ azzal magyarázza döntését, hogy szerintük az elmúlt négy évben törvénytelenül mûködött a kuratórium. A beszámolók elfogadásáról folytatott heves parlamenti vitában szóba került Medgyessy Péter nevelt lányának az MTV-hez fûzõdõ kapcsolata is.
A kormánypártok azt javasolják, hogy a Magyar Televízió Közalapítvány kuratóriumának 1997-2001. évi beszámolói közül a parlament ne fogadja el azokat, amelyek elõzõ parlamenti ciklus idõszakában végzett kuratóriumi tevékenységrõl szólnak. Petõ Iván, a kulturális bizottság SZDSZ-es elnöke a parlamentben kijelentette, az említett idõszakban a kuratórium nem volt teljes, és nem létezett ellenõrzõ testület sem. Petõ hozzátette, a kormánypárti képviselõk utólag nem szentesíthetik a Magyar Televízió elõzõ négy évét jellemzõ állapotot. Petõ szerint nem szabad elfogadni egy olyan kuratórium beszámolóit, amely az elmúlt négy évben törvénytelenül mûködött.

 

Vígh Ilona, a kulturális bizottság fideszes tagja úgy vélte, súlyos hiba lenne, ha a kuratóriumi elnökség csonkasága miatt nem fogadná el a parlament a testület beszámolóit. Ugyanígy vélekedett a Fidesz vezérszónoka, Szalai Annamária is, aki közölte, hogy az Alkotmánybíróság határozata értelmében a csonka kuratóriumok mûködése törvényes volt. Az üzemben tartási díj eltörlését a képviselõ alkotmányellenesnek nevezte, arra hivatkozva, hogy a médiatörvény még mindig tartalmazza a díjfizetés kötelezettségét.

 

Kósa Ferenc MSZP-s politikus a fideszes képviselõk állításaira reagálva kijelentette, hogy az elõzõ ciklusban a kormányerõk minimális parlamenti többségükkel visszaélve megakadályozták a közszolgálati médiumok törvényes mûködését, és a csonka kuratóriumok mûködtetésével a kirekesztés, a kisajátítás módszereit alkalmazták. A képviselõ szerint az elõzõ ciklus kormányzati képviselõi veszélybe sodorták a kiegyensúlyozott tájékoztatást, ami árnyékot vetett Magyarország európai uniós csatlakozására is.

 

Lezsák Sándor MDF-es képviselõ a kérdéses beszámolók elfogadásával kapcsolatban úgy fogalmazott: bármilyen szimpatikus lehet egy beszámoló, ha bizonyos érdekek azt diktálják, hogy azt ne fogadják el. A politikus elismerõen szólt Bakó Lajos kuratóriumi elnök utóbbi években végzett munkájáról, amit véleménye szerint nehéz, hiszterizált helyzetben kellett végeznie.

 

Újhelyi István, az MSZP médiapolitikusa kijelentette, Orbán Viktor törvénytelen módon talált kiskaput a médiatörvényben. Úgy vélte, nem véletlen, hogy az idei európai bizottsági országjelentés is jelzi: "az elõzõ kormány és Orbán Viktor jelenléte erõszakos és túlzott volt" a parlamenti választási kampány idején a közszolgálati televízióban. Újhelyi szerint a beszámolót azért nem szabad elfogadni, mert az elmúlt években a szakmaiság mélypontjára süllyedt a Magyar Televízió, és míg a volt miniszterelnök "megcsúfolta a demokrácia játékszabályait, ehhez a csonka kuratórium asszisztált".

 

Szalai Annamária (Fidesz) a kormánypárti képviselõk állításaira reagálva kijelentette, szerinte  nem számíthatott az elõzõ kormány szócsövének az a Magyar Televízió, amely a "Kende nevû gyûlöletbeszéd-bajnoknak" és Tornóczky Anitának, a miniszterelnök nevelt lányának is adott megrendeléseket különbözõ mûsorokra.

 

Szabó Zoltán MSZP-s képviselõ ezzel kapcsolatban megjegyezte, a Szalai Annamária által megnevezett két személyt nem látta a televízió képernyõjén. Szabó hozzátette, Kende Péter és Tornóczky Anita cége nem politikai mûsorokat gyártott a Magyar Televíziónak.

 

A vita végén Bakó Lajos, a Magyar Televízió Közalapítvány elnöke - aki az elõzõ parlamenti ciklus idején kapta mandátumát - kijelentette: a televízió nem tud az év végénél tovább mûködni, ha nem kap megfelelõ mennyiségû anyagi támogatást. Bakó már a parlamenti vita kezdetekor tartott felszólalásában kifogásolta az üzemben tartási díj eltörlését. Mint mondta, az állampolgároknak csekély megterhelést jelentõ díj eltörlése miatt napi mintegy 20 millió forinttal csökkent a televízió bevétele. Bakó szerint az üzemben tartási díj eltörlésével megfosztják az állampolgárokat a tulajdonosi tudat kialakulásának lehetõségétõl.
pártpolitika Magyar Televízió Közalapítvány Kuratórium kuratórium SZDSZ Országos Tanácsa MSZP Medgyessy Péter parlament